དབྱིན་ཡུལ་གྱི་སྲིད་བློན་ལྕམ་ཐི་རེ་ཟ་མེ་ལགས་ཀྱིས།ནུབ་ཕྱོགས་པའི་སྒོ་འགྲམ་དུ་མེ་མདའི་སྐད་སྒྲ་ཆད་དེ་ལོ་ངོ་བརྒྱ་འཁོར་སྐབས།ང་ཚོ་ཚང་མས་བློས་བཏང་ཟིན་པའི་དཔའ་བོ་ཚོ་རྗེས་དྲན་བྱེད་འོས་ལ།ང་ཚོས་རྗེས་དྲན་འདི་བརྒྱུད་སོ་སོའི་རྒྱལ་ཁབ་དང་ལྷག་པར་དུ་ང་ཚོའི་འཐབ་གྲོགས་རྣམ་པ་དང་།ཡུ་རོབ་ཀྱི་མཉམ་འབྲེལ་རྒྱལ་ཁབ་ཁག་ལའང་དུས་ཚོད་འདི་དྲན་གསོ་བྱེད་ཐུབ་པར་སྤོབས་པ་སྐྱེས་ཡོད།ཅེས་བརྗོད་ཡོད་པ་དང་།རྒྱལ་ཁང་གི་སྤྱི་ཁྱབ་དོ་དམ་པ་ཧོ་ཧྥི་ཊོན་ལགས་ཀྱིས།འཛམ་གླིང་དམག་ཆེན་དང་པོའི་སྐབས་གོ་ལ་ཧྲིལ་པོའི་མི་ས་ཡ་༡༨ལྷག་རྐྱེན་ལམ་དུ་ཤོར་ཡོད།ང་ཚོས་འདིར་རྒྱལ་ཁང་གི་ལྕགས་མཁར་ཐོག་དམག་ཆེན་དང་པོ་མཇུག་བསྡུས་ཏེ་ལོ་གཅིག་འཁོར་སྐབས་རྗེས་དྲན་ཞུས་ཡོད་ལ།དེ་རིང་འདིར་དམག་འཁྲུག་མཚམས་འཇོག་བྱས་ཏེ་ལོ་ངོ་བརྒྱ་འགོར་རྗེས་སླར་ཡང་རྐྱེན་འདས་སུ་ཕྱིན་པ་རྣམས་ལ་རྗེས་དྲན་ཞུ་ཐུབ་པ་བྱུང་ཡོད་པས་དགའ་སྤོབས་སྐྱེས་འོས་པ་ཞིག་ཆགས་ཡོད།ཅེས་བརྗོད་འདུག